মাধবপুর প্রতিনিধি ॥ মাধবপুর ও চুনারুঘাট উপজেলার পৃথক ৩টি স্থানে অভিযান চালিয়ে বিপুল পরিমাণ ভারতীয় মদ উদ্ধার করেছে বিজিবি। বিজিবি ৫৫ ব্যাটালিয়নের অধিনায়ক লেঃ কর্ণেল সাজ্জাত হোসেন জানান-বুধবার দিবাগত রাত সাড়ে ১০টায় বিজিবি ধর্মঘর বিওপির নায়েক বিল্লালের নেতৃত্বে¡ বিজিবি টহলদল মহনপুর এলাকায় অভিযান চালিয়ে ৪২ বোতল ভারতীয় মদ উদ্ধার করেন এবং রাত প্রায় ১টার দিকে মনতলা বিওপির নায়েক সায়েদুর রহমানের নেতৃত্বে রামনগর এলাকায় অভিযান চালিয়ে ২৫ বোতল মদ উদ্ধার করে। এছাড়া বৃহস্পতিবার সকালে সাতছড়ি বিওপির হাবিলদার সুশীল কুমারের নেতৃত্বে সাতছড়ি চা বাগান এলাকায় অভিযান চালিয়ে ১২ বোতল ভারতীয় মদ উদ্ধার করেন। এসময় বিজিবি’র উপস্থিতি টের পেয়ে মাদক ব্যবসায়ীরা পালিয়ে যায়।